Wim Kok

Willem «Wim» Kok (født 29. september 1938 i Bergambacht, Krimpenerwaard i Nederland, død 20. oktober 2018 i Amsterdam) var en nederlandsk sosialistisk politiker og fagforeningsleder. Han ledet fra 1972 den sosialistiske fagforeningen Nederlands Verbond van Vakverenigingen (NVV) og var fra 1976 til 1985 leder for den samlede fagforeningen Federatie Nederlandse Vakbeweging (FNV) da denne oppsto etter en sammenslåing med den katolske fagforeningen NKV.

I 1986 kom han inn i landets nasjonalforsamling som representant for Partij van de arbeid (PvdA). Han var partileder fra 1986 og fram til 2002. Han var ellers visestatsminister og finansminister fra 1989 til 1994 og statsminister fra 1994 til 2002, da han ledet et samarbeid mellom sosialdemokratene og to liberale partier. Kok ble i nekrologer omtalt som en pragmatisk politiker, som forsøkte å finne fram til løsninger alle kunne leve med på tvers av politiske skillelinjer.

Kok ble i 1996 hedret med storkors av Den Kongelige Norske Fortjenstorden.Norges statskalender 2007, Fagbokforlaget, s. 719.

 Referanser 

 Eksterne lenker 

 W. (Wim) Kok Biografi hos Parlament & Politik

Kategori:Nederlandske statsministere
Kategori:Sosialdemokratiske ledere
Kategori:Den Kongelige Norske Fortjenstorden
Kategori:Personer fra Krimpenerwaard
Kategori:Politikere fra Partij van de Arbeid